РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от 20 ноември 2013 година
за мобилизиране на Инструмента за гъвкавост
(2014/94/ЕС)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 27 от него,
като взеха предвид предложението на Европейската комисия,
като имат предвид, че след като бяха разгледани всички възможности за преразпределяне на бюджетните кредити по функция 1б, изглежда необходимо да се мобилизират средства в размер на 134 049 037 EUR по Инструмента за гъвкавост, за да се допълни финансирането на Европейския социален фонд от общия бюджет на Европейския съюз за финансовата 2013 година над тавана за функция 1б, с цел да се увеличат средствата, отпуснати на Франция, Италия и Испания за 2013 г., с общо 150 милиона евро,
ПРИЕХА НАСТОЯЩОТО РЕШЕНИЕ:
Член 1
В рамките на общия бюджет на Европейския съюз за финансовата 2013 година Инструментът за гъвкавост се използва за предоставяне на сумата от 134 049 037 EUR под формата на бюджетни кредити за поети задължения по функция 1б.
Тази сума е предназначена за допълване на финансирането на Европейския социален фонд по функция 1б.
Член 2
Настоящото решение се публикува в Официален вестник на Европейския съюз.
Съставено в Страсбург на 20 ноември 2013 година.